Kjaradeilum stéttarfélaga sem gera kjarasamning við SA v / ISAL ( Ríó Tintó Alcan ) hefur verið vísað til ríkissáttasemjara . Annars vegar eru það RSÍ v / Félags íslenskra rafvirkja og Félags rafeindavirkja , VM og FIT sem vísa sinni kjaradeilu við ofangreinda aðila og svo hins vegar Verkalýðsfélagið Hlíf og VR . Boðað verður til fundar með samningsaðilum innan tíðar . Félagar í Blaðamannafélagi Íslands felldu kjarasamning sem undirritaður var föstudaginn 22. nóvember sl . Á kjörskrá voru 380 og atkvæði greiddu 147 eða 38,7% . Atkvæði féllu þannig að já sögðu 36 , eða 24,5% , nei sögðu 105 eða 71,4% og auðir seðlar voru 6 eða 4,1% . Fundur hefur verið boðaður hjá ríkissáttasemjara kl. 15.00 í dag . FÍF , Félag íslenskra flugumferðarstjóra hefur boðað vinnustöðvun í formi þjálfunarbanns allra félagsmanna í Félagi íslenskra flugumferðarstjóra sem starfa hjá Isavia Ohf. frá og með 14. júní 2019 klukkan 12:00 , ótímabundið eða þar til nýr kjarasamningur hefur verið samþykktur . Þjálfunarbannið tekur til allra tíma sólahringsins